Selle nädala saates:
Süütu!
Valitsus kaebas elupooldaja kohtusse.
Kuuleme, miks vandekohus süüdistused tagasi lükkas
ning kuidas see mõjutab elupooldajate liikumist USAs.
Veel: Endine president Trump ja evangeelsed valijad.
Varem toetasid nad teda tugevalt, aga miks nad seekord tagasi hoiavad?
Ja: Maailma ühes suurimas agulis
tähendab must vesi haigust ja isegi surma.
Näeme, kuidas üks abiühendus aitab puhastada vett,
mis toob tervise ja uue elu.
Tere saatesse! Olen Mark Martin.
Süütu!
Nii otsustati kohtuasjas riik vs Mark Houck.
See elupooldaja ütleb,
et on ülirõõmus, õnnistatud ja tänulik.
Ta ihkab ka naasta tänavanõustamisse.
Ta kaitsjad ütlevad,
et otsus pole võit üksnes Houck'ile, vaid kogu elupooldajate liikumisele.
Matt Galka annab teada.
Tänan, Issand!
Teame, et kus kaks või kolm on koos su nimel, seal oled sina meie keskel!
Sinu Vaim on siin!
Mark Houck ja ta pere palvetasid Philadelphia’s kohtuhoone ees.
Mõni hetk varem mõistis vandekohus Houck’i õigeks
riigi süüdistustest kallaletungis.
Milline kergendus! Tohutu rõõm! Õnnistatud, lihtsalt nii tänulik!
Elupooldaja sattus nägelusse
Planned Parenthood’i kliiniku juures aastal 2021.
Pea aasta hiljem tungis FBI varahommikul tema koju
ja vahistas ta oma pere silme ees.
Justiitsministeerium püüdis tõestada,
et tõuklemine Houck’i ja vabatahtliku turvamehe vahel
abordikliiniku ees oli FACE (haiglaisse vaba sissepääsu) seaduse rikkumine.
Vandekohus polnud nõus.
See asi poleks kunagi pidanud pälvima Justiitsministeeriumi tähelepanu.
Meie lootus on, et sellega saadeti pealinna Washingtoni sõnum,
et peab lõppema tänavanõustajate kiusamine, kes püüavad lihtsalt
pakkuda alternatiive neile, kes peavad tegema otsuse abordi suhtes.
Ja loodan, jällegi, et ses asjas tehakse muudatus.
Hagi sisuks oli Houck’i väidetav kallaletung vabatahtlikule,
mis Houck’i sõnutsi toimus tema poja solvamise tõttu.
Tema advokaat ütles, et kaalul on ka sõnavabadus.
Kaalul oli põhiseaduse I parandus,
kuna Mark’il ja igal tänavanõustajal selles riigis on võrdne õigus
olla tänaval ja pakkuda abi, pakkuda alternatiive inimestele,
kes muidu võiksid kaaluda aborti.
Nüüd on kohus läbi, ja Houck ütleb, et läheb jälle tänavale nõu andma.
- Olen valmis taas minema! Palvetage! - Panen sind kirja homme kl 10ks!
Pange mind kirja kl 10ks! Palvetage! Lähen, kuhu iganes ütlete!
Rõõmuga jätkan missiooni! Missioon ju jätkub!
Vandekohus jäi reedel natukeseks umbseisu,
kuni esmaspäeval toodi teine vandekohtunik ja jõuti lõppotsusele.
Houck’i kaitsjad ütlevad,
et Houck on valmis tunnistama oma katsumusest Kongressi ees,
ja loodavad, et kutse tuleb peagi.
Matt Galka, CBN’i Uudised.
Tuhanded juhid, aktivistid ja seadusandjad üle ilma
on sel nädalal Washingtonis.
Nende eesmärk on juhtida tähelepanu usu pärast tagakiusatuile.
Nad osalevad rahvusvahelisel usuvabaduse tippkohtumisel.
Caitlin Burke heidab pilgu selle aasta üritusele
ja peateemadele võitluses vabaduse eest.
Rahvusvaheline usuvabaduse tippkohtumine loodi
rõhutamaks ja edendamaks usuvabaduse küsimust
igaühe jaoks, igal pool ja igal ajal.
Seoses rahutuste kasvuga üle ilma eelmisel aastal usuvad korraldajad,
et usuvabadus on nii põhiinimõigus kui oluline välispoliitika küsimus.
USA peab jätkuvalt olema
hääleks hääletutele, keda kiusatakse taga meelsuse pärast.
Kui meie väga mitmepalgelises maailmas pole usuvabadust kõigil,
pole seda tegelikult kellelgi.
Hoolimata erinevaist poliitilisist vaateist väljendasid
Kongressi auesimehed Mike McCaul ja Jim McGovern ühiselt muret
kasvava usulise tagakiusamise pärast üle maailma.
Riigid, milles usuvabadus on rünnaku all, on pahatihti riigid,
kus rõhumine ja ebastabiilsus on normiks.
Usuvabaduse kaitsmine pole pelgalt õigesti tegutsemine.
See on ka rahvusliku julgeoleku küsimus.
Konflikti lahendades saame aidata vältida terrorismi kodus ja võõrsil.
Kui edeneb usuvabadus, taandub konflikt.
Endine rahvusvahelise usuvabaduse volinik Sam Brownback ütleb,
et see küsimus mängib olulist rolli praegustes maailmasündmustes.
Võtame näiteks Ukraina.
Ukraina õigeusukiriku lahkulöömine Vene õigeusukirikust
oli üks asju, mis pani Putini tegutsema.
Ta ei tahtnud, et Ukraina lööks lahku vene maailmast.
Kuid hoopis Vene liitlane Hiina kujutab Brownback’i meelest
suurimat ohtu rahvusvahelisele usuvabadusele.
See on autoritaarne režiim,
mis püüab levitada oma mudelit ja eksportida selleks oma tehnoloogiat.
Dr. Yang Jianli, Hiina teisitimõtleja ja inimõiguste aktivist,
süüdistab komparteid.
Viimselt on põhjus, miks Hiina sugugi ei salli meie usku,
see, et HKP soovib asendada inimliku jumalateenimise vajaduse
parteid kummardavaks asendususuks.
Dr. Jianli ütleb, et tõendid on selged.
Maailmal pruugib vaid vaadata, mis juhtus uiguuridega, tiibetlastega
ja teiste uskudega, mõistmaks, et Peking hävitab süstemaatiliselt
igaühe, kes pole täiesti nõus ustavusega parteile.
Ta kutsub valitsusi üles mõistma seda teguviisi hukka samamoodi,
nagu ollakse ühinenud Putini vastu.
Brownback ütleb, et loodetavasti
aitab see tippkohtumine tõsta usuvabaduse kõrgemale tasemele,
et sellest saaks kõrgeim prioriteet valitsuse igal tasandil.
Caitlin Burke, CBN’i Uudised, Washington.
Järgnevalt, ebalojaalsuse märk.
Nii ütleb endine president Trump kristlaste kohta,
kes ei toeta tema 2024. a. presidendikampaaniat.
Kuuleme, kuidas ta tahab tuua evangelikaalid enda poolele tagasi.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Tere tagasi saatesse!
Seadusandjad mõlemast parteist
tulid teisipäeval kokku 71. rahvuslikule palvehommikusöögile.
Esines Brooklyn’i Tabernacle’i koor.
Iga-aastane uskudevaheline kohtumine
annab poliit- ja usujuhtidele võimaluse kohtuda, koos palvetada
ja suhteid sõlmida.
Traditsiooni kohaselt oli peakülaliseks president Biden.
Evangelikaalide toetus Donald Trump’i tagasivalimiskampaaniale pole kindel.
Võtmetähtsusega osa tema endiseist toetajaist hoiab tagasi.
Evangelikaale tuli nagu murdu valima Trump’i aastail 2016 ja 2020.
David Brody selgitab, miks seekord ei pruugi see nii kergesti minna.
Täna teatan oma kandideerimisest USA presidendiks.
On küll selge, et Donald Trump on hingega 2024. a. heaks väljas,
kuid tema MAGA-haare evangelikaalide üle on nõrgenenud.
Paljutki on juhtunud võrreldes eelmise korraga:
6. jaanuar, erimeelsus Mike Pence’iga, salastatud dokumendid Mar-a-Lago’s,
jätkuv viimaste valimiste laitmine ja lihtsalt üldine draama.
Corey Lewandowski on tema endine kampaaniajuht.
Kui palju tööd peab Donald Trump evangelikaalidega tegema?
Tal on oma saavutused. Mõistan!
Mõistan, kokkuvõttes kõige elupooldavam president ajaloos.
Milleski pole vastu vaielda, ent aeg on teine.
Oh, David, ta peab kõva tööd tegema.
Ärgem petkem iseendid.
Olen kindel, et ta tiimil on plaan, kuid tööd evangelikaalidega
ja teistega, keda ta endastmõista pidas oma toetajaiks 2020. a.,
tuleb teha kõvasti.
Praegu istuvad silmapaistvaimad poolehoidjad, kes Trumpi eelmine kord
tuliselt toetasid, endiselt kõrval ega taha veel panustada.
Pole ametlikku toetust nt. Franklin Graham’ilt, Jack Graham’ilt
või Albert Mohler’ilt, kes kõik on varasemad toetajad.
Pastor Robert Jeffress, kunagine häälekas Trump’i kaitsja,
ütleb, et ootab, kuni jõuab eelvalimiste aeg.
Dr. Mike Evans, kes aitas koondada Evangelikaale Trumpi Toetuseks,
ütleb, et endine president ei kehasta Piibli väärtusi
ning ’ei oma nii suurt evangelikaalide toetust kui varem’.
Ka kristliku TV saatejuht James Robison on seekord olnud kriitiline,
öeldes, et ’kui hr. Trump ei suuda peatada oma väiklasi asju,
kuidas saab ta oodata, et rahvas peataks suuri asju?’
Mõnele neist meeldib Trump’i poliitika, ent mitte kaos,
mis tema ümber puhuti tekib, ja arvan, et nad ootavad ära,
kas Ron DeSantis kandideerib?
Kas Mike Pompeo kandideerib? Mida teeb Mike Pence?
Kas sellised nimed nagu Chris Sununu
või Kristi Noem kandideerivad ka presidendiks?
Arvan, et asi veel areneb.
Vahepeal kasutavad liberaalsed meediaväljaanded, nagu Vanity Fair,
olukorda ära pealkirjadega nagu
’Meid hävitatakse!: Evangelikaalid hülgavad vaikselt
Donald Trump’i 2024. a. kampaania.’
Üldine sõnum on, et evangelikaalid kaaluvad teisi võimalusi:
Ron DeSantis, Pence ja teised, kui nad kandideerivad.
Mida siis Donald Trump kõigest sellest arvab?
Seda arutasime telefonivestluses eelmise nädala alul.
Mis on teie sõnum neile?
Mul on tegelikult ükskõik. See on ju ebalojaalsuse märk.
Poliitikamaailmas on suurt ebalojaalsust,
ja see on ebalojaalsuse märk, sest keegi pole kunagi teinud rohkem
eluõiguse heaks kui Donald Trump.
Avalik märk probleemist tuli pärast Trump’i sotsiaalmeedia postitust
vahevalimiste tulemuste kohta.
Ta kirjutas: ’Just abordiküsimuse tõttu, mida käsitlesid kehvasti
paljud vabariiklased, eriti need, kes ei lubanud mingeid erandeid,
isegi vägistamise, verepilastuse või ema elu ohu korral,
kaotati suuri valijahulki.’
Elupooldavate ühingute, nt Susan B. Anthony List’i, juhtidele
need märkused ei meeldinud.
Nad ütlesid: ’Valimistel abordiküsimuses võitmiseks
aastakümneid kasutatud retsept on järgmine:
Väljenda selgesti ambitsioonikat üksmeelset elupooldavat seisukohta
ja vastanda see demokraatidest oponentide äärmuslikule vaatele.
Ootame selle seisukoha täielikku väljendamist hr. Trump’i
ja kõikide presidendikandidaatide poolt.
Tahan, et inimesed teeksid, mida nad peavad, ja, teate,
säilitaksid oma tõekspidamised, kuid arvan, et eranditult kõik,
Ronald Reagan ja mina ise ja teised, paljud teised,
ehk enamus teisi, uskusid eranditesse, sest, teate, kui neid pole,
siis on väga raske, ausalt, saada valitud.
Hoolimata sellest väärsammust peetakse Trump’i endiselt
kõige elupooldavamaks presidendiks USA ajaloos,
ning evangelikaalid ei unusta teisi saavutusi,
nagu 3 Ülemkohtu kohtunikku, usuvabaduse võidud,
USA saatkonna viimine Jeruusalemma ja paljud teised.
Usklike toetus 2024. a. tarvis on juba tõusuteel.
Ühingul Pastorid Trumpi Poolt,
mida juhib Oklahoma pastor Jackson Lahmeyer,
on harud igas osariigis.
Kui president Trump tegi avalduse, et kandideerib ning püüab saada
vabariiklaste presidendikandidaadiks, jäid paljud pastorid ja usujuhid
väga vaikseks.
Hakkasin just mõtlema, et peame saama pastorid Trump’i seljataha,
kuna tunnetame, et meie eluajal
pole olnud kristluse-sõbralikumat presidenti kui Donald Trump.
Võib ju nii olla, aga ikkagi on veel palju tööd teha.
Me pole tema tiimilt näinud
sellist pingutust, nagu on selles etapis tehtud
varasemais presidendikampaaniais.
Mu soovitus: mitte võtta neid enesestmõista.
Neid tuleb hooldada ja toita ja nendega rääkida ja neid kuulata,
mitte aga loota sellele, mida tegid presidendina,
sest nemad tahavad, et see poliitika jätkuks ilma kaoseta,
mis mõneti seda kampaaniat saadab.
Ja mistahes kaose keskel on enim vaja palvet.
Seda tehti eelmine kord Trump’i eest tuliselt,
ja hääletagu evangelikaalid seekord tema poolt või mitte,
ikka on vaja palvet eelseisvate valimiste eest.
David Brody, CBN’ Uudised, Washington.
Järgnevalt, maailma ühes suurimas slummis muudab üks filter
tuhandeid elusid ja avab ukse heale sõnumile.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna õhtul kell 20:30
CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et aidata võimalikult paljusid
orvuksjäänud ja kaitsetuid lapsi.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki.
Seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Keenias Nairobi linnas asub 8 ruutkilomeetrine
roostes plekkelamutega asula, mis ehitatud mulla ja kalju peale.
Kibera agul on koduks umbes 400 000 inimesele.
Sealsed tingimused on rasked, sest pole ei politseid,
sanitaariat ega isegi prügivedu.
Enamik inimjäätmeid satub agulit läbivasse jõkke,
saastades vee ja põhjustades haigusi ja surma.
Ent Kibera’s töötab üks kristlik abiühendus,
tuues vahendeid vee puhastamiseks ja jagades eluandvat lootusesõnumit.
Chris Beth on Ämbriabi peakõneleja ja juhataja,
ning ta räägib meile nüüd lähemalt.
Chris, räägime konkreetselt teie teenimisest Kibera agulis.
Kõigepealt, kirjeldage sealseid olusid
ja mustast veest tingitud probleeme.
Kibera asub väga erilises kohas.
Veelkord, kaheksa ruutkilomeetri peal elab 408 000 inimest,
ilma paljude teenusteta.
Ja üks, millega meie saame aidata, on puhas, ohutu joogivesi.
Seal on umbes 95 000 kodu, millel puudub ligipääs
puhtale, ohutule joogiveele.
Ja meie tahame nn hüpertasemel pakkuda
igale kodule ja põlvkonnale ligipääsu puhtale, ohutule joogiveele
läbi ühe väga lihtsa filtri, mis käib mistahes ämbri või anuma külge.
Kirjeldage seda lühidalt:
kuidas see töötab ja mis mõju see veele avaldab?
See on õõnes kiudmembraanist filter, mis pole uus tehnoloogia.
Tegelikult on seda kasutatud neerudialüüsis vist peaaegu 30 aastat.
Ja selle filtri saab kinnitada suvalise ämbri või anuma külge,
ja see eemaldab kuni 0,1-mikronilisi saastaineid ohtlikust pinnaveest,
mida inimesed jooma peavad.
See tähendab, et ta kõrvaldab
bakterid, ainuraksed, muud parasiidid, mustuse ja prahi,
ning annab inimestele 20 aastat puhast, ohutut joogivett.
Olete jaganud seda umbes 33 000 inimesele Kibera agulis.
Kuidas on puhas joogivesi nende elu muutnud?
Esimese asjana kuuleme maisest poolest,
mida puhta vee saamine sellele kogukonnale tähendab.
Kuuleme näiteks, et suletakse haiglaid,
kuna sinna ei tule enam piisavalt rahvast ravile.
Kuuleme, et lapsed ei puudu enam koolist.
Kuuleme lugusid täiskasvanuist, kes ei puudu töölt
kõhulahtisuse või sümptomite tõttu, mis on tingitud haigusetekitajaist vees.
Nii et selle maine pool on imeline, kuid ilmselgelt soovime pisut enamat.
Meie jaoks on filter võti,
mis võimaldab meil sõlmida pikaajalised suhted saajatega,
mille kaudu pälvime õiguse kuulutada
head sõnumit ning kasvatada neid, kes tulevad usule.
Paljud hakkavad tänu sellele uskuma Kristusesse,
ja piirkonna kirikuil on raskusi nii paljude usuletulnutega tegelemisega.
Te ei jaga vaid vett, nagu ütlesite.
Te jagate ka head sõnumit.
Selgitage seda lähemalt.
Kuidas te seda teete
ja mis mõju on sellel olnud Kibera aguli rahvale.
Iga ämbritäie musta vee kohta saab tegelikult pidada kuus jutlust.
Ent kõige lihtsam on, et vees sisalduv mustus, saasteained,
on üsna sarnased asjadele, millega meil kõigil on olnud ja on võitlemist,
nimelt patule meie elus, asjadele, mis ei lase meid suhtesse Jumalaga.
See filter teeb peaaegu sama, mida Jeesus tegi meie heaks ristipuul.
Ja kui anname kellelegi filtri välja,
siis naaseme sesse perre vähemalt kolm korda, et teha järeltööd.
Ja üks osa sellest järeltööst
on kontrollida, kas filter töötab korralikult ja kas seda hooldatakse.
Kuid tähtsam osa on see, et me pälvime taas õiguse
tulla nende koju ja kontrollida seda filtrit,
ja selle käigus kuulutada jälle head sõnumit neile,
kes pole seda kuulnud,
aga ka neile, kes on kuulnud ja otsustanud järgida Jeesust.
Õpetame neile elamist usus, et saaksime suunata
iga sellise inimese kohalikku sarnase vaimulaadiga kogudusse.
Hästi, Chris Beth Ämbriabist!
Chris, tänan meile teatamast, ja täname teid töö eest,
mida oma tiimiga teete. See on võimas!
Tänan väga ja Jumala õnnistust!
Teile ka!
Nagu alati, saate lähemalt teavet Jumala tööst üle maailma
meie kristlike uudiste kodulehelt cbnnews.com.
Reklaamipaus!
CBN’i uudised!
Tänan, et vaatate meid.
Vaadake värskeid uudiseid, erilugusid ja -saateid,
tõeseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid täisväärtuslikuks eluks, tähenduse Jumala lapseks olemisele,
rohu negatiivse sisehääle vastu, usku tugevdava harduspäeviku
ja nii palju muud.
Jumal on teinud sind kordumatuks.
Sa oled ainus sina kogu inimajaloos.
Sa oled ainus, kes saab täita missiooni, mille Tema on
just sinu jaoks koostanud.
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi,
mis ei allu loogikale.
Kuis ellu jäin?
Ei tea, kui kaua olin seal olnud.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
See oli täielik ime!
Palve toimib!
Jumal tegi seda!
Ta suudab võimatut!
Jumal ei jäta sind hätta!
’Imed tänapäeva elus’, nädalalõppudel CBN’i uudiste ja CBN’i pere kanalitel.
Tempokas päeva algus CBN’ Uudistega!
Kiirülevaade tähtsamaist päevauudistest otse e-postkasti!
Värskeid uudiseid, poliitikat ja meelelahutust!
Tellige juba täna lehelt quickstart.news!
Üle 100 aasta on arheoloogid teinud ajaloolisi avastusi
Taaveti linnas, mille kuningas Taavet tegi Iisraeli pealinnaks
üle 3000 aasta tagasi.
Nüüd kaevatakse üks selle põhipaiku lahti kogu ilmale vaadata.
Chris Mitchell teatab, et see on Jeesuse ühe kuulsaima
Uues Testamendis kirjeldatud imeteo asupaik.
Taaveti linna orus asub Siiloahi tiik,
üks tähtsamaid paiku Vana-Jeruusalemmas.
See on paik, kuhu kogunesid kõik juudid kolm korda aastas -
nelipühal, lehtmajadepühal ja paasapühal -
et end pesta, vaimulikult puhastada enne palverännakut üles templisse.
Need astmed avastati 2004. a., aga kui tiik ka teisel pool müüri
lahti kaevatakse, saab Siiloahi tiik esmakordselt uusajal
täielikult välja kaevatud ja rahvale avatud.
Nüüd toimub läbimurre!
Elame tõesti ajaloolisel ajal!
Tõepoolest, kaks nädalat tagasi saime kaevamisloa.
Paljude aastate eest, 2004. a., avastasime selle paiga,
ja nüüd, 18 aastat hiljem, saame viimaks alustada.
Meie traktorid on alustanud Siiloahi tiigi väljakaevamist,
mis tähendab, et loodetavasti kõigest paari aasta pärast
saame tulla siia ja näha kogu Siiloahi tiiki.
See video näitab, milline võis tiik välja näha ajal,
mil juudid end puhastasid ja üles templisse sammusid.
Piibel räägib Aja- ja 2. Kuningate raamatuis,
kuidas kuningas Hiskija tiigi ehitas.
Ja mis veel tuleks öelda Hiskijast ja kõigist tema vägitegudest
ja kuidas ta tegi tiigi ja veejuhtme ning juhtis vee linna,
eks sellest ole kirjutatud Juuda kuningate Ajaraamatus?“
Johannese ev.-s öeldakse,
et Jeesus tervendas pimeda tiigi juures.
Nende sõnade järel ta sülitas maha
ja tegi süljest muda ning võidis mudaga tema silmi
ja ütles talle: Mine pese end Siiloahi tiigis!”
Siis pime läks ja pesi ning tuli tagasi nägijana.“
Waisman ütleb, et tiik ühendab Piibli inimesi.
Kõik need Piibli lood!
Tahad kohata Taavetit ja Saalomoni, Hiskijat, kuningaid,
Jesaja ja Jeremija lugusid - nad on siin.
Ja see on tõeline veevärk, toonase Jeruusalemma eluläte.
Ta lisab, et see projekt loob sideme ka tänapäeva inimestega.
Oleme siin Jeruusalemma, linnas, mis ühendab kogu ilma.
Kuhu sa ilmas ka ei läheks,
inimesed jälgivad Jeruusalemma.
See linn ühendab.
Meie elame ja loome ja uuendame Jeruusalemmas tänapäeval,
aga samas saame siin, Siiloahi tiigi juures,
tuua nähtavale selle,
mis ühendab meid Jeruusalemmaga 2000 aastat tagasi.
See pole vaid ajalugu.
See pole muistis,
mis pole enam asjakohane.
Jeruusalemm ühendab senini kõiki.
Ta toob ikka inimesi kõikidest uskudest ja taustadest siia kokku.
Ja nüüd saame näidata
vanu kive, mis tegid seda aastatuhandete eest!
Ja väljakaevamine on unistuse täitumine inimeste jaoks,
kes töötavad Taaveti linnas.
Unistus, mida oleme tegelikult teostamas siin Taaveti linnas,
on kaevata välja Siiloahi tiik
ning lasta miljoneil kõikidest uskudest ja taustadest
tulla vaatama Siiloahi tiiki
ja sammuda iidsel palverännuteel üles templisse.
Ja loodetavasti näeme selle unistuse teostumist.
Chris Mitchell, Siiloahi tiik, Taaveti linn.
Põnev, kuidas seal ajalugu ilmutatakse!
Täname vaatamast! Järgmise nädalani!
Nägemist, ja Jumala õnnistust!
Tõlge: Sulev Kivastik